અમદાવાદ: નવા વર્ષે પહેલી વાર નવા મતદાતા તરીકેની ઓળખ મેળવનાર મતદારને હવે તેનું ચૂંટણી-વોટરકાર્ડ ઘેરબેઠાં મળી જશે. પોસ્ટ વિભાગ સાથે ચૂંટણીપંચે ટાઈઅપ કરી લેતાં પોસ્ટથી પીવીસીનાં કલરફૂલ વોટર આઈડી મતદાતાને મળી જશે, જોકે આ કામગીરી હાલમાં ચાલુ હોઈ ૧૫ જાન્યુઆરી સુધી તેની રાહ જોવી પડશે, એટલું જ નહીં ચૂંટણીકાર્ડ મેળવવાની-સુધારો કરવાની, નવું મેળવવાની અરજી કરવાની વ. તમામ સેવાઓ ૧૫ જાન્યુઆરી સુધી મુલતવી રહેશે. ચૂંટણીમાં મતદાન ઓળખકાર્ડ કાઢી આપવાની દરેક જિલ્લામાં ચાલતી કામગીરીને હાલમાં ૧૫ દિવસનો બ્રેક લાગશે.